యాంగాన్: మయన్మార్లో ఉంటున్న ప్రవాస భారతీయులందరికీ భారత ప్రధాని నరేంద్ర మోదీ వినాయక చవితి, ఈద్ శుభాకాంక్షలు తెలిపారు. ప్రవాస భారతీయులను కలుసుకోవడం తనకెంతో సంతోషంగా ఉందన్నారు. తన ముందు ఒక 'మినీ ఇండియా ' కనిపిస్తోందంటూ హర్షధ్వానాల మధ్య మోదీ ప్రకటించారు. ఇండియాలోని వివిధ ప్రాంతాల నుంచి వచ్చిన వారిని ఇక్కడ కలుసుకోవడం ఆనందంగా ఉందని, ఇరుదేశాల సంస్కృతీ సంప్రదాయాలకు మీరే వారసులని అన్నారు. మయన్మార్ పర్యటనలో భాగంగా తువున్నా స్టేడియంలో ప్రవాస భారతీయులను ఉద్దేశించి  మోదీ బుధవారంనాడు ప్రసంగించారు. తొలుత భారత జాతీయ గీతాలాపన అనంతరం మోదీ తన ప్రసంగాన్ని ప్రారంభించారు. ఇండియా, మయన్మార్ల మధ్య వేలాది సంవత్సరాలుగా సమున్నత సంస్కృతి, సంప్రదాయ బాంధవ్యాలున్నాయని, ప్రవాస భారతీయులే ఈ సంప్రదాయాలకు ప్రతీకలని ప్రశంసించారు. బ్రహ్మ, విష్ణు, శివ, సరస్వతి ఇత్యాది దేవీదేవతలను మయన్మార్ ప్రజలు కూడా ఆరాధిస్తారని గుర్తు చేశారు.మహాత్మాగాంధీ, లాలా లజ్పత్రాయ్, తిలక్ వంటి ఎందరో మహనీయులు స్వాతంత్ర్య పోరాటంలో పనిచేశారని, అందరికీ మయన్మార్తో అనుబంధం ఉందని, మయన్మార్ను ప్రస్తావించకుంటే భారత స్వాంతంత్ర్య పోరాటం అసంపూర్తిగానే మిగిలిపోతుందని అన్నారు. 'మీరు రక్తం ఇవ్వండి...నేను స్వేచ్ఛను ఇస్తాను' అని ఇదే చోటు నుంచి సుభాష్ చంద్రబోస్ గర్జించారని గుర్తు చేశారు. ఇండియాలోనే కాదు ప్రపంచవ్యాప్తంగా ఎందరో యువకులకు ఇది ప్రేరణగా నిలిచిందని, వారిలో కొందరిని కలుసుకునే అవకాశం తనకు ఈరోజు లభించిందని మోదీ అన్నారు. భారత్, మైన్మార్ మధ్య సరిహద్దులే కాదు...మనసులూ ముడిపడ్డాయని మోదీ పేర్కొన్నప్పుడు చప్పట్లు మార్మోగాయి. శ్రీలంక, సౌదీ అరేబియా వంటి దేశాలు వెళ్లినప్పుడు ప్రజలు తననెంతో ప్రేమతో ఆదరించారని, మనం ఎక్కడికి వెళ్లినా మన  సంస్కృతీ సంప్రదాయాలను మరిచిపోరాదని సూచించారు. ప్రపంచవ్యాప్తంగా జూన్ 21న అంతర్జాతీయ యోగా దినోత్సవం జరుపుకొంటున్నామంటే మీ వల్లే అది సాధ్యమైనందంటూ ప్రవాస భారతీయులను మోదీ ఉత్సాహ పరిచారు. మోదీ తన ప్రసంగంలో పెద్ద నోట్ల రద్దు, సర్జికల్ స్ట్రయిక్స్, భారత్లో చేపట్టిన అబివృద్ధి పథకాలు, పెట్టుబడులకు అవకాశాలు, విస్తరిస్తున్న మార్కెట్ తదితర అంశాలను కూడా ప్రస్తావించారు. మోదీ ప్రసంగిస్తున్నంత సేపూ ప్రవాస భారతీయులు చప్పట్లతో హర్షాతిరేకాలు వ్యక్తం చేశారు.
yangan: mayanmarlo untunna pravasa bhaaratheeyulandarikii bhaarata pradhaani narendra modii vinayaka chaviti, eedh subhaakaankshalu telipaaru. pravasa bhaaratheeyulanu kalusukovadam tanakentho santoshamgaa undannaaru. tana mundu oka 'minee india ' kanipistondantu harshadhvaanaala madhya modii prakatinchaaru. indialoni vividha praantaala nunchi vachina vaarini ikkada kalusukovadam aanandamgaa undani, irudesaala samskrutii sampradaayaalaku meere vaarasulani annaru. mayanmar paryatanalo bhagamga tuvunna stadiumlo pravasa bhaaratheeyulanu uddesinchi  modii budhavaaramnaadu prasanginchaaru. toluta bhaarata jaateeya geetaalaapana anantaram modii tana prasamgaanni praarambhinchaaru. india, mayanmarla madhya velaadi samvatsaraalugaa samunnata samskruti, sampradaaya baandhavyaalunnaayani, pravasa bhaaratheeyule ee sampradaayaalaku prateekalani prasamsinchaaru. brahma, vishnu, shiva, saraswati ityaadi devidevatalanu mayanmar prajalu kuudaa aaraadhistaarani gurtu chesaru.mahatmagandhi, lala lajpatray, tilak vanti endaro mahaneeyulu swaatantrya poraatamlo panichesaarani, andarikee mayanmaartho anubandham undani, mayanmaarnu prastaavinchakunte bhaarata swaantantrya poratam asampuurtigaanee migilipotundani annaru. 'meeru raktam ivvandi...nenu swechhanu istaanu' ani ide chotu nunchi subhash chandrabos garjinchaarani gurtu chesaru. indialone kaadu prapanchavyaaptamgaa endaro yuvakulaku idhi preranagaa nilichindani, vaarilo kondarini kalusukune avakaasam tanaku eeroju labhinchindani modii annaru. bharat, minemar madhya sarihaddule kaadu...manasuluu mudipaddaayani modii perkonnappudu chappatlu marmogai. srilanka, soudi arabia vanti deshaalu vellinappudu prajalu tananentho prematho aadarinchaarani, manam ekkadiki vellina mana  samskrutii sampradaayaalanu marichiporaadani suuchimchaaru. prapanchavyaaptamgaa joon 21na antarjaatiiya yoga dinotsavam jarupukontunnamante mee valle adhi saadhyamainandantuu pravasa bhaaratheeyulanu modii utsaha parichaaru. modii tana prasangamlo pedda notla raddu, sarjical stricaix, bhaaratlo chepattina abivruddhi pathakaalu, pettubadulaku avakaasaalu, vistaristunna market taditara amsaalanu kuudaa prastaavinchaaru. modii prasangistunnanta sepoo pravasa bhaaratheeyulu chappatlatho harshaatirekaalu vyaktam chesaru.